Mikor fizet a lakásbiztosítás?
Ez természetesen a megkötött szerződéstől függ. Alapesetben egy lakásbiztosítás a következő károkra vonatkozik: tűzkár (robbanás, tűz), időjárás okozta károk (beázás, villámcsapás, viharkárok), geológiai károk (földrengés, üregbeomlás, földcsuszamlás), idegen tárgy okozta károk (jármű becsapódás, fa rádőlése).
Érdemes átgondolni azt, hogy a felsorolt esetek mellett, milyen más módon érheti kár az otthonunkat, vagyontárgyainkat. Ezekre is lehet biztosítást kötni, illetve kiegészítő felvenni őket az alapbiztosításhoz. Ilyenek például: lopáskár, rablás, vagy vandalizmus, csőtörés, vagy vezetékes vízkár, üvegkár, villámcsapás okozta másodlagos kár, oltás, mentés, romeltakarítás, kárenyhítés költségei, iratok elvesztése esetén pótlás, lakáskulcs elhagyása miatt történő zárcsere, az ingatlanba bejelentett vállalkozás vagyontárgyai. A lakásbiztosítás gyakran egészül ki felelősség- és baleset biztosítással is.